-----------------------------------------------------------------------
  12. ฐานะการเงินและผลการดำเนินงาน

  -----------------------------------------------------------------------

12.1 ความเห็นของผู้สอบบัญชี

  ผู้สอบบัญชี

-   นางสาว รุ้งนภา เลิศสุวรรณกุล ผู้สอบบัญชีรับอนุญาต เลขทะเบียน 3516 บริษัท สำนักงาน
    เอินส์ท แอนด์ ยัง จำกัด เป็นผู้ตรวจสอบงบการเงินประจำปีสิ้นสุดวันที่ 31 ธันวาคม 2542 -
    31 ธันวาคม 2548 และ 31 ธันวาคม 2552 - 31 ธันวาคม 2554 (รวม 10 ปี)

-   นายโสภณ เพิ่มศิริวัลลภ เลขทะเบียน 3182 บริษัท สำนักงาน เอินส์ท แอนด์ ยัง จำกัด
    ผู้ตรวจสอบงบการเงินประจำปีสิ้นสุดวันที่ 31 ธันวาคม 2549 - 31 ธันวาคม 2551 (รวม 3
    ปี)

  ความเห็นของผู้สอบบัญชีรับอนุญาตสำหรับงบการเงินประจำปีสิ้นสุดวันที่ 31 ธันวาคม 2552 - 31
  ธันวาคม 2554 สรุปได้ดังนี้

  ปี 2552

  ผู้สอบบัญชีให้ความเห็นว่า งบการเงินของบริษัทฯ และ บริษัทย่อย ได้แสดงถึงฐานะการเงิน ณ
  วันที่ 31 ธันวาคม 2552 และ 2551 ผลการดำเนินงาน และกระแสเงินสด
  สำหรับปีสิ้นสุดวันเดียวกันของแต่ละปีของบริษัทฯ และ บริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  และได้ให้คำชี้แจงเรื่องการตรวจสอบงบการเงินของบริษัทย่อยในต่างประเทศแห่งหนึ่ง
  ซึ่งรวมอยู่ในงบการเงินรวมของบริษัทฯ ซึ่งตรวจสอบโดยผู้สอบบัญชีอื่น
  โดยในส่วนที่เกี่ยวข้องกับจำนวนเงินของรายการต่างๆ
  ของบริษัทย่อยดังกล่าวซึ่งรวมอยู่ในงบการเงินรวมของบริษัทฯ
  ผู้สอบบัญชีได้ถือตามรายงานของผู้สอบบัญชีอื่นนั้น

  ปี 2553

  ผู้สอบบัญชีให้ความเห็นว่า งบการเงินของบริษัทฯ และบริษัทย่อยแสดงถึงฐานะการเงิน ณ วันที่
  31 ธันวาคม 2553 และ 2552 ผลการดำเนินงาน
  และกระแสเงินสดสำหรับปีสิ้นสุดวันเดียวกันของแต่ละปีของบริษัทฯ และบริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  งบการเงินของบริษัทย่อยในต่างประเทศ ตรวจสอบโดยผู้สอบบัญชีอื่นของบริษัทย่อย
  โดยงบการเงินของบริษัทย่อยเหล่านั้นแสดงยอดรวมสินทรัพย์ ณ วันที่ 31 ธันวาคม 2553 และ
  2552 จำนวน 130.4 ล้านบาท และ 122.1 ล้านบาท ตามลำดับ
  และยอดรวมรายได้สำหรับปีสิ้นสุดวันเดียวกันของแต่ละปีจำนวน 327.3 ล้านบาท และ 137.4
  ล้านบาท ตามลำดับ โดยความเห็นในส่วนที่เกี่ยวข้องกับจำนวนเงินของรายการต่างๆ
  ของบริษัทย่อยดังกล่าวซึ่งรวมอยู่ในงบการเงินรวมของบริษัทฯ
  ผู้สอบบัญชีได้ถือตามรายงานของผู้สอบบัญชีอื่นเหล่านั้น

  ปี 2554

  ผู้สอบบัญชีให้ความเห็นว่า งบการเงินของบริษัทฯ และบริษัทย่อยแสดงถึงฐานะการเงิน ณ วันที่
  31 ธันวาคม 2554 และ 2553 ผลการดำเนินงาน
  และกระแสเงินสดสำหรับปีสิ้นสุดวันเดียวกันของแต่ละปีของบริษัทฯ และบริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  งบการเงินของบริษัทย่อยในต่างประเทศ ตรวจสอบโดยผู้สอบบัญชีอื่นของบริษัทย่อย
  โดยงบการเงินของบริษัทย่อยเหล่านั้นแสดงยอดรวมสินทรัพย์ ณ วันที่ 31 ธันวาคม 2554 และ
  2553 จำนวน 192 ล้านบาท และ 130 ล้านบาท ตามลำดับ
  และยอดรวมรายได้สำหรับปีสิ้นสุดวันเดียวกันของแต่ละปีจำนวน 336 ล้านบาท และ 327
  ล้านบาท ตามลำดับ โดยความเห็นในส่วนที่เกี่ยวข้องกับจำนวนเงินของรายการต่างๆ
  ของบริษัทย่อยดังกล่าวซึ่งรวมอยู่ในงบการเงินรวมของบริษัทฯ
  ผู้สอบบัญชีได้ถือตามรายงานของผู้สอบบัญชีอื่นเหล่านั้น

12.2 ตารางสรุปงบการเงินรวม

งบดุล

[]

งบดุล (ต่อ)

[]

งบกำไรขาดทุน

[]

งบกระแสเงินสด

[]

งบกระแสเงินสด (ต่อ)

[]

อัตราส่วนทางการเงิน

[]

12.3 คำอธิบายและการวิเคราะห์ฐานะการเงินและผลการดำเนินงาน

12.3.1 ภาพรวมของผลการดำเนินงานของบริษัทฯ และบริษัทย่อย

ธุรกิจหลักของบริษัทฯ และบริษัทย่อยเป็นธุรกิจรับเหมาก่อสร้างและติดตั้งระบบวิศวกรรม
ซึ่งลักษณะการทำงานอยู่ในรูปแบบโครงการ
ปัจจัยที่เป็นตัวกำหนดความสำเร็จของธุรกิจจึงอยู่ที่โอกาสของการเข้าประมูลงาน การได้รับงาน
รวมทั้งการดำเนินการและควบคุมงานให้มีประสิทธิภาพ มีต้นทุนตามแผนที่วางไว้
และเสร็จทันกำหนดเวลา

ในปี 2554 เป็นปีที่กลุ่มบริษัทฯ มีการเติบโตทางธุรกิจเป็นอย่างมาก บริษัทฯ และบริษัทย่อย
ได้ดำเนินโครงการขนาดใหญ่ทั้งในประเทศ และต่างประเทศหลายโครงการ ดังนี้

-   โครงการจากบริษัทในกลุ่มบริษัท กัลฟ์ เจพี จำกัด คือโครงการก่อสร้างท่อก๊าซธรรมชาติ
    เพื่อเชื่อมต่อระหว่างท่อก๊าซหลักของปตท.ไปยังท่อก๊าซของโครงการโรงไฟฟ้าขนาดเล็กของบริษัท
    (Gas Pipeline Construction Work for Gulf JP’s SPP Projects) จำนวน 7
    โครงการ คิดเป็นมูลค่างานรวม 831,000,000 บาท และ 4,745,000 เหรียญสหรัฐ
    และโครงการ Nong Saeng Power Plant Gas Pipeline Project
    ขอบเขตของงานมีสองส่วนคืองานก่อสร้างวางระบบท่อก๊าซธรรมชาติ
    และสถานีควบคุมปริมาณก๊าซสำหรับโรงไฟฟ้าขนาดใหญ่ (IPP) มูลค่างาน 1,185,000,000
    บาท และ 16,345,000 เหรียญสหรัฐ

-   โครงการ PTTAR-IRPC Multiproduct Pipeline จากบริษัท ไออาร์พีซี จำกัด
    (มหาชน) มูลค่างาน 722,500,000 บาท

-   โครงการ Schedule of Rates Period Contract for Main and Services at
    Various Location จากบริษัท ปตท.จำหน่ายก๊าซธรรมชาติ จำกัด และ บริษัทอมตะ
    คอร์ปอเรชัน จำกัด (มหาชน) มูลค่างาน 144,000,000 บาท และ 58,000,000 บาท
    ตามลำดับ

-   บริษัท สหการวิศวกร จำกัด บริษัทย่อยได้รับงานโครงการก่อสร้างโรงงานผลิตเอทานอล
    กำลังการผลิต 400,000 ลิตรต่อวัน (งานก่อสร้างนอกเหนือจากกระบวนการผลิต) จากบริษัท
    อุบล เอทานอล จำกัด มูลค่า 2,465 ล้านบาท

จากความสำเร็จในการดำเนินงานของ TRC & Al-Ghalbi LLC
บริษัทย่อยในสาธารณรัฐสุลต่านโอมานที่ได้ก่อตั้งตั้งแต่ปี 2552 ทำให้บริษัทฯ
เล็งเห็นถึงโอกาสในการขยายธุรกิจไปยังต่างประเทศ จึงได้ก่อตั้งบริษัทย่อยอีก 1
แห่งในสาธารณรัฐสุลต่านโอมาน ชื่อ TRC Engineering LLC โดย TRC International
Limited ถือหุ้นร้อยละ 70 TRC Engineering LLC ได้รับงานในปี 2554 รวม 3 โครงการ
รวมมูลค่าประมาณ 3.08 ล้านโอมานเรียล (ประมาณ 244 ล้านบาท) ซึ่งหนึ่งในสามโครงการคือ
โครงการของ PTTEP Oman Co., Ltd. ซึ่งเป็นบริษัทย่อยของบริษัท ปตท.
สำรวจและผลิตปิโตรเลียม จำกัด (มหาชน) ที่ดำเนินการในสาธารณรัฐสุลต่านโอมานด้วย

บริษัทฯ และ TRC International Limted สามารถเรียกร้องเงินมัดจำค่าซื้อหุ้นที่ฝากใน
Escrow Account จากผู้ซื้อรายเดิมที่เคยตกลงทำสัญญาซื้อขายหุ้นบริษัท ราชเพลิน จำกัดตั้งแต่ปี
2551 ทำให้ได้รับเงินสุทธิ 0.47 ล้านเหรียญ หรือประมาณ 14 ล้านบาท

บริษัทฯ และบริษัท สหการวิศวกร จำกัดเริ่มปฏิบัติตามมาตรฐานการบัญชี ฉบับที่ 19
เรื่องผลประโยชน์พนักงาน โดยเลือกรับรู้หนี้สินที่เกิดขึ้นจากผลกระทบสะสมย้อนหลังจนถึงปี 2553
ส่งผลกระทบให้กำไรสุทธิของบริษัทฯ และบริษัทย่อย ปี 2554 ลดลง 2.43 ล้านบาท       
และเกิดผลสะสมจากการเปลี่ยนแปลงนโยบายบัญชีเรื่องนี้ จำนวน 14.24 ล้านบาท
ได้ถูกแสดงเป็นรายการแยกต่างหากในงบแสดงการเปลี่ยนแปลงส่วนของผู้ถือหุ้น

บริษัทฯ และบริษัทย่อยมีรายได้รวม 2,261.55 ล้านบาท เพิ่มขึ้นจากปีก่อนร้อยละ 48.87
กำไรขั้นต้นเท่ากับ 326.05 ล้านบาท คิดเป็นอัตราร้อยละ 14.45 ซึ่งเป็นระดับปกติของบริษัทฯ
และมีผลกำไรสุทธิส่วนที่เป็นของผู้ถือหุ้นของบริษัทฯ 149.04 ล้านบาท คิดเป็นอัตรากำไรสุทธิร้อยละ
6.59

บริษัทฯ และบริษัทย่อยมีงานในมือที่ยังไม่ได้รับรู้รายได้ (Backlog) ณ วันที่ 31 ธันวาคม 2554
จำนวน 18 โครงการ มูลค่างานคงเหลือ 4,690.82 ล้านบาท เติบโตขึ้นอย่างมีนัยสำคัญ
กว่าปีก่อนที่อยู่ที่ระดับ 1,279.74 ล้านบาท คิดเป็นอัตราการเติบโตถึงร้อยละ 266.54

12.3.1 ผลการดำเนินงาน

-   รายได้

-   รายได้จากการขายและให้บริการ

รายได้จากการขายและให้บริการของบริษัทฯและบริษัทย่อย ในปี 2554 เป็นจำนวน 2,261.55
ล้านบาท เพิ่มขึ้นจากปีก่อนร้อยละ 53.48
ประกอบด้วยรายได้จากงานรับเหมาก่อสร้างในงานวางระบบท่อร้อยละ 58.3
จากงานโยธาและสถาปัตยกรรมร้อยละ 37.1
และจากงานติดตั้งระบบวิศวกรรมและก่อสร้างโรงงานในอุตสาหกรรมพลังงาน และปิโตรเคมีร้อยละ
4.0 และ ที่เหลือเป็นรายได้จากการขายและรับจ้างอื่น ในขณะที่ปีก่อนมีสัดส่วนรายได้เท่ากับร้อยละ
83.5 2.8 และ12.7 ตามลำดับ
รายได้จากงานรับเหมาก่อสร้างในงานวางระบบท่อมีสัดส่วนลดลงจากปีก่อน
ในขณะที่รายได้จากงานโยธาและสถาปัตยกรรมสูงขึ้น ที่มีที่มาจากโครงการอุบลเอธานอล
ซึ่งเป็นโครงการขนาดใหญ่ของสหการวิศวกร ส่งผลให้บริษัท สหการวิศวกร จำกัด
มีการเติบโตของรายได้เป็นอย่างมาก และสามารถพลิกฟื้นผลประกอบการจากขาดทุนสุทธิในปีก่อน
มาเป็นกำไรสุทธิ 43.44 ล้านบาท

-   การได้รับเงินจาก Escrow Account จากการที่ผู้ซื้อผิดสัญญาซื้อขายหุ้นราชเพลิน ปี 2551

ในปี 2553 บริษัทฯ และ TRC International Limited
ประสบความสำเร็จในการขายหุ้นบริษัท ราชเพลิน จำกัดให้กับบริษัท มณียาเรียลตี้ จำกัด
เกิดรายการกำไรจากการจำหน่ายเงินลงทุนในบริษัทร่วม 59.16 ล้านบาท ต่อมาในปี 2554
บริษัทฯ ยังคงติดตามการเรียกร้องเงินมัดจำค่าซื้อหุ้นที่ฝากใน Escrow Account
จากผู้ซื้อรายเดิมที่เคยตกลงทำสัญญาซื้อขายหุ้นราชเพลินตั้งแต่ปี 2551
โดยผู้ซื้อได้ผิดเงื่อนไขในสัญญาซื้อขายหุ้น ทำให้สิทธิในเงินค่ามัดจำดังกล่าวต้องตกเป็นของผู้ขาย
และในเดือนตุลาคม 2554 บริษัทฯ สามารถประสบความสำเร็จในการเจรจาเรื่องดังกล่าว
ทำให้บริษัทฯ และTRC International Limited ได้รับเงินจาก Escrow Account 0.67
ล้านเหรียญสหรัฐ (ประมาณ 20.63 ล้านบาท) ซึ่งได้รับรู้เป็นรายได้อื่น

-   ต้นทุนและค่าใช้จ่าย

ต้นทุนที่สำคัญในการให้บริการของบริษัทฯ และบริษัทย่อย คือ วัตถุดิบ และค่าแรง
ต้นทุนขายและต้นทุนให้บริการของบริษัทฯ และบริษัทย่อยในปี 2554 เท่ากับ 1,901.75 ล้านบาท
คิดเป็นร้อยละ 84.10 ของรายได้รวม

ในปี 2553 มีการพิจารณาตั้งรายการค่าใช้จ่ายขาดทุนทางบัญชีที่สำคัญ คือ
การตั้งหนี้สงสัยจะสูญเงินให้กู้ยืมแก่บุคคลอื่นของบริษัท สหการวิศวกร จำกัด
สำหรับเงินให้กู้ยืมตั้งแต่ปี 2552 เงินให้กู้ยืมดังกล่าวมียอดยกมาต้นปี 2553 จำนวน 32.00
ล้านบาท ในระหว่างปี 2553 ได้รับชำระคืน 10.30 ล้านบาท
และได้รับชำระดอกเบี้ยอย่างต่อเนื่อง แต่อย่างไรก็ตาม ตามเงื่อนไขการชำระคืน
สหการวิศวกรจะต้องได้รับคืนหนี้ทั้งหมดภายในปี 2553 ดังนั้น
จึงมีการพิจารณาตั้งค่าเผื่อหนี้สงสัยจะสูญจำนวน 11.70 ล้านบาท
ทำให้คงเหลือยอดเงินให้กู้ยืมแก่บุคคลอื่นสุทธิ ณ สิ้นปี 2553 จำนวน 10.00 ล้านบาท

แต่อย่างไรก็ตามในปี 2554 สหการวิศวกรสามารถได้รับคืนหนี้จากบุคคลดังกล่าวทั้งจำนวน 21.70
ล้านบาท จึงเกิดรายการโอนกลับค่าเผื่อหนี้สงสัยจะสูญ 11.70 ล้านบาท
ซึ่งในทางบัญชีได้บันทึกรายการโอนกลับเป็นรายการหักจากค่าใช้จ่ายในการบริหาร

  การประมาณการหนี้สินจากคดีความ

บริษัทฯ มีการตั้งประมาณการหนี้สินจากคดีความคดีหนึ่ง ซึ่งมีความเสี่ยงที่บริษัทฯ
อาจจะถูกยึดหนังสือค้ำประกันจากธนาคาร 20 ล้านบาท
(โปรดดูรายละเอียดในหมายเหตุประกอบงบการเงินข้อ 37.1)
รายการนี้ถูกตั้งเป็นหนี้สินไม่หมุนเวียนในงบแสดงฐานะการเงิน
และเป็นค่าใช้จ่ายในการบริหารในงบกำไรขาดทุน

  การวิเคราะห์ค่าใช้จ่ายในการบริหาร

  (หน่วย: ล้านบาท)

  --------------------------------------- --------------- ---------------
                                          ปี 2553          ปี 2554

  ค่าใช้จ่ายในการบริหารของบริษัทฯ และบริษัทย่อย    195.77          183.27

  ปรับปรุง: รายการพิเศษปี 2554 ที่ทางบัญชี                        
  ไม่ได้แยกออกมาเป็นรายการต่างหาก                             

  - รายการโอนกลับ(บันทึก)ค่าเผื่อหนี้สงสัยจะสูญ     (11.70)         11.70

  - ประมาณการหนี้สินจากคดีความ                                (20.00)

  ค่าใช้จ่ายในการบริหารที่แท้จริง                 184.07          174.97

  รายได้รวม                                1,519.13        2,261.55

  สัดส่วนค่าใช้จ่ายในการบริหารต่อรายได้รวม        12.11%          7.74%
  --------------------------------------- --------------- ---------------

เมื่อปรับปรุงรายการค่าใช้จ่ายในการบริหารด้วยรายการโอนกลับค่าเผื่อหนี้สงสัยจะสูญ
และประมาณการหนี้สินจากคดีความแล้ว ค่าใช้จ่ายในการบริหารในปี 2554 จะเท่ากับ 174.97
ล้านบาท ลดลงจากปีก่อนร้อยละ 4.95 และคิดเป็นสัดส่วนเทียบกับรายได้รวมร้อยละ 7.74
ต่ำกว่าปี 2553 ที่อยู่ที่สัดส่วนร้อยละ 12.11

  ภาษีเงินได้นิติบุคคล

สิทธิประโยชน์ทางภาษีของบริษัทฯ จากการเข้าจดทะเบียนในตลาดเอ็มเอไอสิ้นสุดลงตั้งแต่ปี 2553
ทำให้ อัตราภาษีของบริษัทฯ ปรับจากร้อยละ 25 ในปี 2553 เป็นร้อยละ 30 ในปี 2554
แต่อย่างไรก็ตาม ในการคำนวณภาษีปี 2554 มีรายการปรับปรุงกำไรก่อนภาษีเงินได้นิติบุคคล
60.48 ล้านบาท ด้วยรายการที่มีนัยสำคัญดังนี้

1.  หักค่าใช้จ่ายที่เกิดจริงในปี 2554 แต่ในทางบัญชีได้รับรู้เป็นค่าใช้จ่ายตั้งแต่ปีก่อน ๆ จำนวน 2
    รายการที่มีนัยสำคัญ คือ

-   ค่าใช้จ่ายจากการแก้ไขงานโครงการก่อสร้างโรงงานผลิตไบโอดีเซลที่เกิดจริง 23.06
    ล้านบาท (ทางบัญชีตั้งสำรองไว้ตั้งแต่ปี 2553 จำนวน 26.66 ล้านบาท)

-   ค่าปรับงานล่าช้าโครงการก่อสร้างโรงงงานผลิตไบโอดีเซล 32.7 ล้านบาท

    1.  บวกรายการประมาณการหนี้สินจากคดีความ 20 ล้านบาท เนื่องจาก
        รายการดังกล่าวไม่ถือเป็นค่าใช้จ่ายในทางภาษี

ส่งผลให้ภาษีเงินได้นิติบุคคลของบริษัทฯ เท่ากับ 9.87 ล้านบาท คิดเป็นร้อยละ
16.31ของกำไรสุทธิก่อนภาษีเงินได้นิติบุคคล

บริษัท สหการวิศวกร จำกัดมีขาดทุนสะสมยกมาจากปี 2552 และ2553 จำนวนรวม 86.52
ล้านบาท ซึ่งสามารถใช้เครคิตภาษีเงินได้นิติบุคคลได้เป็นระยะเวลา 5 ปีนับจากปีที่มีผลขาดทุน
ดังนั้นกำไรสุทธิปี 2554 43.44 ล้านบาทจึงไม่ต้องเสียภาษีเงินได้นิติบุคคลแต่อย่างใด
ส่วนภาษีเงินได้นิติบุคคลของบริษัทย่อยในสาธารณรัฐสุลต่านโอมานมีอัตราเท่ากับร้อยละ 12
ของกำไรที่เกินกว่า 30,000 โอมานเรียล

-   ผลการดำเนินงานสุทธิ

-   กำไรขั้นต้น

จากการได้รับงานขนาดใหญ่ ซึ่งบริษัทฯ และบริษัท สหการวิศวกร
จำกัดอาจจะต้องมีการว่าจ้างผู้รับเหมาช่วงสำหรับงานบางส่วน
จึงมีการประมาณการกำไรขั้นต้นไว้ในระดับไม่สูงมากนัก ประกอบกับลักษณะงานของสหการวิศวกร
เป็นงานโยธา ซึ่งเป็นงานที่มีอัตรากำไรขั้นต้นไม่สูงมากนัก กำไรขั้นต้นในปี 2554
อยู่ในระดับร้อยละ 14.45 ซึ่งเป็นอัตราระดับปกติตามมาตรฐานของบริษัทฯ ในขณะที่ปี 2553
อัตรากำไรขั้นต้นอยู่ในระดับที่สูงถึงร้อยละ 25.92 เนื่องจาก ในปี 2553
มีรายการกลับรายการประมาณการค่าปรับจากความล่าช้าของโครงการผลิตไบโอดีเซล จำนวน
43.00 ล้านบาท ผลจากค่าปรับที่เกิดจริงจำนวน 32.70 ล้านบาท ต่ำกว่าสำรองค่าปรับที่ตั้งไว้ในปี
2552 จำนวน 75.70 ล้านบาท ในทางการบันทึกบัญชี
ส่วนต่างดังกล่าวได้ถูกนำมาหักออกจากต้นทุนการให้บริการปี 2553
นอกจากนั้นแล้วงานในมือส่วนใหญ่ในปี 2553
เป็นงานวางระบบท่อซึ่งเป็นงานที่บริษัทฯมีความเชี่ยวชาญ
ทำให้สามารถบริหารและควบคุมต้นทุนการให้บริการได้อย่างมีประสิทธิภาพ

-   กำไรสุทธิ

บริษัทฯ และบริษัทย่อยมีกำไรสุทธิส่วนที่เป็นของผู้ถือหุ้นบริษัทใหญ่ 149.04 ล้านบาท
คิดเป็นอัตรากำไรสุทธิร้อยละ 6.59 ลดลงจากปีก่อนที่มีผลกำไรสุทธิ 182.85 ล้านบาท
คิดเป็นอัตรากำไรสุทธิร้อยละ 12.04
แต่อย่างไรก็ตามหากตัดรายการพิเศษที่เกิดจากการขายหุ้นบริษัท ราชเพลิน จำกัดออกจากกำไรสุทธิ
ดังนี้

  ----------------------------------- ----------------- ------------------
                                                        (หน่วย: ล้านบาท)

                                      ปี 2553            ปี 2554

  กำไรสุทธิส่วนที่เป็นของผู้ถือหุ้นของบริษัทฯ      182.85            149.04

  หักรายการพิเศษที่เกิดจากราชเพลิน:                           

  - กำไรจากการจำหน่ายหุ้นราชเพลินในปี 2553 -59.16            

  - รายได้สุทธิจาก Escrow Fundในปี 2554                     -14.63

  กำไรสุทธิที่เกิดจากการดำเนินงาน           123.68            134.41

  เพิ่มขึ้น                                                 10.73

                                                        8.67%
  ----------------------------------- ----------------- ------------------

จะเห็นได้ว่า ในปี 2554 กำไรสุทธิที่เกิดจากการดำเนินงานหลังตัดรายการที่เกิดจากราชเพลินออก
เท่ากับ 134.41 ล้านบาท สูงกว่าปี 2553 ที่เท่ากับ 123.68 ล้านบาท หรือเพิ่มขึ้น 10.73
ล้านบาท คิดเป็นอัตราการเพิ่มขึ้นร้อยละ 8.67

-   อัตราผลตอบแทนต่อผู้ถือหุ้น

  บริษัทฯ จ่ายเงินปันผลสำหรับผลการดำเนินงานปี 2550 - 2554 ดังนี้

+----------+----------+----------+----------+----------+--------------+
| ผลการ    | อัต       |          | จำนวนเงิน |          | เงิน/หุ้นป      |
| ดำเนินงาน | ราการจ่าย |          | (ล้านบาท) |          | ันผลต่อกำไรสุทธิ |
|          | (        |          |          |          |              |
|          | บาทต่อหุ้น) |          |          |          | หลังหักสำ      |
|          |          |          |          |          | รองตามกฎหมาย |
+----------+----------+----------+----------+----------+--------------+
|          | เงินปันผล  | หุ้นปันผล   | เงินปันผล  | หุ้นปันผล   |              |
+----------+----------+----------+----------+----------+--------------+
| ปี 2550   | 0.03174  | 0.28571  | 8.15     | 73.33    | 92.56%       |
+----------+----------+----------+----------+----------+--------------+
| ปี 2551   | 0.15     | -        | 49.50    | -        | 34.43%       |
+----------+----------+----------+----------+----------+--------------+
| ปี 2552   | 0.06     | -        | 19.80    | -        | n/a          |
+----------+----------+----------+----------+----------+--------------+
| ปี 2553   | 0.15     | -        | 49.88    | -        | 50.66%       |
+----------+----------+----------+----------+----------+--------------+
| ปี 2554*  | 0.12     | -        | 40.14    | -        | 79.30%       |
+----------+----------+----------+----------+----------+--------------+

*หมายเหตุ เงินปันผลสำหรับผลการดำเนินงานปี 2554
จะต้องผ่านการอนุมัติโดยที่ประชุมสามัญผู้ถือหุ้นประจำปี 2555 ซึ่งมีกำหนดจัดในเดือนเมษายน 2555
โดยหุ้นเพิ่มทุนที่เกิดจากการใช้สิทธิแปลงสภาพใบสำคัญแสดงสิทธิ ครั้งที่ 7 ของโครงการ ESOP
Warrant ในวันที่ 30 มีนาคม 2555ได้รับสิทธิในเงินปันผลด้วย

12.3.2 ฐานะทางการเงิน

-   สินทรัพย์

วันที่ 31 ธันวาคม 2554 บริษัทฯ และบริษัทย่อยมีสินทรัพย์รวมทั้งสิ้น 2,377.97 ล้านบาท
เพิ่มขึ้นจากปีก่อนอย่างมีนัยสำคัญร้อยละ 119.73
โครงสร้างสินทรัพย์ประกอบด้วยสินทรัพย์หมุนเวียนร้อยละ 86 และสินทรัพย์ไม่หมุนเวียนร้อยละ 14
เปรียบเทียบกับโครงสร้าง ณ สิ้นปี 2552 ที่ร้อยละ 81 ต่อ ร้อยละ 19 ตามลำดับ
การเพิ่มขึ้นของสินทรัพย์เป็นไปตามการขยายตัวทางธุรกิจของกลุ่มบริษัทฯ

-   เงินสดและรายการเทียบเท่าเงินสด

ณ สิ้นปี 2554 บริษัทฯ และบริษัทย่อยมีเงินสดและรายการเทียบเท่าเงินสดสูงถึง 775.61 ล้านบาท
โดยเป็นเงินฝากสถาบันการเงินและเงินฝากในตั๋วสัญญาใช้เงินและตั๋วแลกเงิน ประมาณ 774.38
ล้านบาท โดยเงินส่วนใหญ่ร้อยละ 80 เป็นเงินรับล่วงหน้าจากลูกค้าตามสัญญาก่อสร้าง

-   ลูกหนี้การค้า

ลูกหนี้การค้าของบริษัทฯ และบริษัทย่อย ณ สิ้นปี 2554 ปรากฏจำนวน 340.97 ล้านบาท
เพิ่มขึ้นร้อยละ 60.22 การจัดการบริหารลูกหนี้ของบริษัทฯ และบริษัทย่อยเป็นไปอย่างมีประสิทธิภาพ
เห็นได้จาก
ยอดคงค้างของลูกหนี้การค้าแยกตามอายุหนี้ที่คงค้างประกอบด้วยลูกหนี้ที่ยังไม่ครบกำหนดชำระร้อยละ
62.29 ค้างชำระไม่เกิน 3 เดือนร้อยละ 36.21 ค้างชำระ 3-6 เดือนร้อยละ 1.42
และที่เหลือร้อยละ 0.17 เป็นลูกหนี้ที่ค้างชำระเกินกว่า 12 เดือนของสหการวิศวกร (จำนวนเงิน
0.56 ล้านบาท) ซึ่งเป็นลูกหนี้ที่เกิดขึ้นจากค่าประกันวัสดุค้างรับ (ค่า k)
กับหน่วยงานราชการแห่งหนึ่ง ซึ่งเป็นยอดคงค้างมาตั้งแต่ปี 2552

-   รายได้ที่ยังไม่ได้เรียกชำระ

ตามปกติงานก่อสร้างจะเป็นสัญญาการก่อสร้างที่มีระยะเวลาตามที่กำหนด
การรับรู้รายได้จากการให้บริการจะเป็นไปตามวิธีอัตราส่วนของงานที่ทำเสร็จ (Percentage of
Completion Method) ดังนั้น บริษัทฯ และบริษัทย่อย จะมีรายได้บางส่วนที่บันทึกตามบัญชีแล้ว
แต่ยังไม่ได้เรียกชำระจากผู้ว่าจ้างเนื่องจากยังก่อสร้างและติดตั้งไม่ถึงจุดที่จะทำการเรียกชำระได้ตามข้อกำหนดในสัญญา
(Milestone Collection)
ซึ่งจะต้องมีการทำงานให้ถึงจุดที่กำหนดก่อนจึงจะสามารถส่งใบเรียกเก็บเงินได้
ซึ่งหลังจากนั้นรายได้ที่ยังไม่ได้เรียกชำระจะกลายเป็นลูกหนี้การค้าแทน ณ สิ้นปี 2554
รายได้ที่ยังไม่เรียกชำระของบริษัทฯ และบริษัทย่อย มียอดเพิ่มขึ้นจากปีก่อนจาก 177.77 ล้านบาท
เป็น 488.44 ล้านบาท คิดเป็นสัดส่วนร้อยละ 20.54 ของสินทรัพย์รวม

-   ลูกหนี้เงินประกันผลงานตามสัญญาก่อสร้าง

เป็นเงินที่ลูกค้าหักออกจากค่างวดเพื่อเป็นเงินประกันผลงาน และจะจ่ายคืนให้ผู้รับเหมาก่อสร้าง
หลังการก่อสร้างแล้วเสร็จพร้อมนำหนังสือค้ำประกันผลงานจากธนาคารมาวางค้ำประกันแทน  ณ
สิ้นปี 2554 ปรากฏยอด 105.17 ล้านบาท เพิ่มขึ้นจากปีก่อนที่อยู่ที่ 35.97 ล้านบาท
ส่วนใหญ่เป็นเงินประกันผลงานโครงการอุบลเอธานอลของบริษัท สหการวิศวกร จำกัด

-   เงินจ่ายล่วงหน้าแก่ผู้รับเหมาช่วงตามสัญญาก่อสร้าง

ปรากฏยอด 189.47 ล้านบาท เพิ่มขึ้นจากปีก่อนที่อยู่ที่ 3.68 ล้านบาท
ส่วนใหญ่เป็นเงินที่จ่ายล่วงหน้าให้กับผู้รับเหมาช่วงของโครงการอุบลเอธานอลของบริษัท
สหการวิศวกร จำกัด

-   เงินฝากธนาคารที่มีภาระค้ำประกัน

เป็นเงินฝากในบัญชีออมทรัพย์ และบัญชีเงินฝากประจำ จำนวนรวม 187.40 ล้านบาท
เพื่อใช้เป็นหลักประกันวงเงินสินเชื่อที่ใช้ในการดำเนินธุรกิจตามสัดส่วนที่สถาบันการเงินกำหนด
ทั้งในรูปวงเงินกู้เพื่อใช้เงินทุนหมุนเวียน และรูปวงเงินกู้เพื่อสนับสนุนโครงการ (Project
Finance)

-   ที่ดิน อาคารและอุปกรณ์

ที่ดิน อาคารและอุปกรณ์สุทธิปรากฏยอด 117.88 ล้านบาท เพิ่มขึ้นจากปีก่อน 38.66 ล้านบาท
หรือร้อยละ 48.81 ในปี 2554 มีการลงทุนซื้อสินทรัพย์ถาวร 67.47 ล้านบาท
ส่วนใหญ่เป็นการลงทุนในเครื่องมือและอุปกรณ์ ยานพาหนะ
และเครื่องตกแต่งและเครื่องใช้สำนักงาน

บริษัทฯ มีแผนงานย้ายสำนักงานใหญ่ช่วงปลายปี 2556 ที่ประชุมคณะกรรมการบริษัทครั้งที่ 5/2554
เมื่อวันที่ 11 สิงหาคม 2554 มีมติอนุมัติการลงทุนซื้อที่ดินและก่อสร้างอาคารสำนักงานใหญ่
โดยมีวงเงินรวมประมาณ 140 ล้านบาท และเมื่อวันที่ 3 ตุลาคม 2554 บริษัทฯ
ได้ทำสัญญาจะซื้อจะขายที่ดิน ที่ตั้งบนถนนสุขาภิบาล 5 แขวงท่าแร้ง เขตบางเขน กรุงเทพฯ
เป็นจำนวนเงิน 94 ล้านบาท และได้จ่ายชำระเงินงวดแรก 20 ล้านบาทในวันทำสัญญา
(ปรากฏเป็นรายการเงินมัดจำค่าซื้อที่ดินในงบแสดงฐานะทางการเงิน)
สำหรับงวดที่สองและสามจำนวน 30 ล้านบาท และ 44 ล้านบาท จะจ่ายในวันที่ 1 สิงหาคม 2555
และ 1 ตุลาคม 2556 ตามลำดับ

ในปี 2553 มีรายการทางบัญชีที่สำคัญที่ส่งผลกระทบต่อสินทรัพย์ของบริษัทฯ คือ
การตั้งค่าเผื่อการด้อยค่าเงินลงทุนในบริษัท สหการวิศวกร จำกัด จำนวน 36.00 ล้านบาท
โดยพิจารณาจากผลตอบแทนที่คาดว่าจะได้รับคืนจากการลงทุนในสหการวิศวกร เนื่องจากในปี 2553
สหการวิศวกรมีผลประกอบการขาดทุน 47.02 ล้านบาท
ส่งผลให้ยอดเงินลงทุนในบริษัทย่อยลดลงจาก 208.33 ล้านบาท ณ สิ้นปี 2552 เป็น 172.33
ล้านบาท ณ สิ้นปี 2553 แต่อย่างไรก็ตามในปี 2554
สหการวิศวกรสามารถได้รับงานโครงการขนาดใหญ่
และสามารถพลิกฟื้นผลการดำเนินงานเป็นกำไรสุทธิ 43.44 ล้านบาท
และประมาณการว่าจะมีโครงการในมืออย่างต่อเนื่อง
จึงไม่มีการพิจารณาประมาณการการด้อยค่าจากเงินลงทุนในสหการวิศวกรแต่อย่างใด

-   หนี้สิน และแหล่งที่มาของเงินทุน

จากการเติบโตของงานในมืออย่างมีนัยสำคัญ จากสิ้นปี 2553 ที่ระดับ 1,279.74 ล้านบาท เป็น
4,690.82 ล้านบาท ณ สิ้นปี 2554 คิดเป็นอัตราการเติบโตถึงร้อยละ 266.54
ส่งผลให้ทั้งสินทรัพย์และหนี้สินรวมเพิ่มขึ้น หนี้สินรวมปรากฏยอด 1,580.54 ล้านบาท
เพิ่มขึ้นจากปีก่อนที่อยู่ที่ 404.28 ล้านบาท คิดเป็นอัตราการเพิ่มขึ้นถึงร้อยละ 290.95
เนื่องจากการขยายตัวของธุรกิจ รายการหนี้สินส่วนใหญ่เพิ่มขึ้นจากปีก่อน เช่น
เจ้าหนี้การค้าและเจ้าหนี้อื่น ต้นทุนงานที่ยังไม่ถึงกำหนดชำระ
เจ้าหนี้เงินประกันผลงานตามสัญญาก่อสร้าง และเงินรับล่วงหน้าจากลูกค้าตามสัญญาก่อสร้าง

ประมาณการหนี้สินจากโครงการก่อสร้างลดลงจาก 71.20 ล้านบาท เป็น 15.34 ล้านบาท
สาเหตุหลักจากเกิดรายจ่ายจริงระหว่างปีสำหรับงานเพิ่มเติมของโครงการก่อสร้างโรงงานไบโอดีเซล
23.06 ล้านบาท และมีการโอนกลับประมาณการหนี้สิน
ผลจากค่าใช้จ่ายที่เกิดจริงต่ำกว่าสำรองที่ตั้งไว้ 3.61 ล้านบาท

อัตราส่วนหนี้สินต่อส่วนของผู้ถือหุ้นของบริษัทฯ และบริษัทย่อย เพิ่มขึ้นจาก 0.60 เท่าเป็น 1.98
เท่า โครงสร้างของหนี้สินรวมร้อยละ 58 เป็นรายได้งานก่อสร้างรับล่วงหน้า
และเงินรับล่วงหน้าจากลูกค้า รวม 909.50 ล้านบาท ซึ่งหากตัดรายการนี้ออกจากหนี้สินรวม
อัตราส่วนหนี้สินต่อส่วนของผู้ถือหุ้นจะลดเหลือเพียง 0.84 เท่า

ในปี 2554 เกิดรายการหนี้สินเพิ่มเติมจากปีก่อน คือ รายได้งานก่อสร้างรับล่วงหน้า 288.07
ล้านบาทจากโครงการอุบลเอทานอล สำรองผลประโยชน์ระยะยาวของพนักงาน
(ผลจากการเริ่มปฏิบัติตามมาตรฐานการบัญชี ฉบับที่ 19 เรื่องผลประโยชน์พนักงาน) 17.98
ล้านบาท และประมาณการหนี้สินจากคดีความ 20 ล้านบาท

บริษัทฯ และบริษัทย่อย จัดหาเงินทุนโดยใช้เงินทุนจากเงินทุนหมุนเวียน กล่าวคือ
ใช้เครดิตที่ได้จากเจ้าหนี้การค้าเพื่อสนับสนุนเงินทุนหมุนเวียนที่ต้องลงทุนในลูกหนี้การค้า
และสินทรัพย์หมุนเวียนอื่น นอกจากนี้ยังอาศัยเงินทุนจากส่วนของผู้ถือหุ้น
และจากเงินกู้จากธนาคารพาณิชย์ การกู้ยืมเงินเพื่อการบริหารงานโครงการของบริษัทฯ
มักเป็นการกู้ยืมระยะสั้นในลักษณะ Project Finance
ซึ่งมีหลักประกันเป็นเงินฝากประจำค้ำวงเงิน ซึ่งจากผลประกอบการที่แข็งแกร่งอย่างต่อเนื่อง
ประกอบกับการเข้าเป็นบริษัทจดทะเบียนของบริษัทฯ
ทำให้มีสถาบันการเงินเข้ามาเสนอบริการสินเชื่อให้กับบริษัทฯ และบริษัทฯ
สามารถเจรจาต่อรองเงื่อนไขด้านอัตราค่าธรรมเนียม อัตราดอกเบี้ย
และสัดส่วนเงินฝากค้ำประกันที่ลดลง

-   ทุนที่เรียกชำระแล้ว

ณ สิ้นปี 2554 บริษัทฯ มีทุนจดทะเบียน 337,699,934 บาท และทุนที่เรียกชำระแล้ว
333,558,339 บาท โดยมีทุนที่ชำระแล้วที่เพิ่มขึ้นจากปี 2553 จำนวน 2,890,250 บาท
หุ้นเพิ่มทุนในปี 2554 เกิดจากการใช้สิทธิของใบสำคัญแสดงสิทธิซื้อหุ้นสามัญในโครงการ ESOP
(TRC-WA1 ครั้งที่ 2-5) รวม 2,890,250 หุ้น ที่ราคาใช้สิทธิ 2.01 บาทต่อหุ้น
(รายละเอียดจำนวนการใช้สิทธิแต่ละครั้งโปรดดูในหมายเหตุประกอบงบการเงินข้อ 27.
ทุนเรือนหุ้น)

-   กระแสเงินสดและสภาพคล่อง

  (หน่วย: ล้านบาท)

  --------------------------------- ------------------- -------------------
                                    ปี 2553              ปี 2554

  เงินสดสุทธิจาก (ใช้ไปใน)              281.95              608.82
  กิจกรรมดำเนินงาน                                        

  เงินสดสุทธิจาก (ใช้ไปใน) กิจกรรมลงทุน   61.63               (133.08)

  เงินสดสุทธิจาก (ใช้ไปใน)              (30.65)             (51.72)
  กิจกรรมจัดหาเงิน                                         

  ผลต่างจากการแปลงค่างบการเงินเพิ่มขึ้น    1.84                9.49

  เงินสดและรายการเทียบเท่าเงินสดเพิ่มขึ้น   314.78              433.51
  (ลดลง)                                                

  เงินสดและรายการเทียบเท่าเงินสดต้นปี     32.07               346.84

  เงินสดและรายการเทียบเท่าเงินสดปลายปี   346.84              780.36
  --------------------------------- ------------------- -------------------

ในปี 2553 เงินสดสุทธิจากกิจกรรมดำเนินงานสูงถึง 608.82 ล้านบาท เนื่องจาก
ผลประกอบการกำไรจากธุรกิจปกติของบริษัท การเพิ่มขึ้นของเจ้าหนี้การค้าและเจ้าหนี้อื่น 185.93
ล้านบาท รายได้ค่าก่อสร้างรับล่วงหน้า 288.07 ล้านบาท
เงินรับล่วงหน้าจากลูกค้าตามสัญญาก่อสร้าง 604.28 ล้านบาท ลดลงของลูกหนี้การค้า และลูกหนี้อื่น
141.11 ล้านบาท และรายได้ที่ยังไม่ได้เรียกชำระ 92.38 ล้านบาท
และเงินจ่ายล่วงหน้าแก่ผู้รับเหมาตามสัญญาก่อสร้าง 11.31 ล้านบาท อีกทั้งมีการจ่ายภาษีเงินได้
42.44 ล้านบาท

เงินสดสุทธิจากกิจกรรมลงทุนติดลบ 133.08 ล้านบาท รายการหักออกที่สำคัญคือ
การเพิ่มขึ้นของเงินฝากสถาบันการเงินที่มีภาระค้ำประกันเพื่อใช้เป็นหลักประกันวงเงินสินเชื่อเพื่อโครงการก่อสร้าง
78.72 ล้านบาท การลงทุนซื้อสินทรัพย์ถาวร 67.33 ล้านบาท และการจ่ายมัดจำค่าซื้อที่ดิน 20.00
ล้านบาท รายการบวกกลับคือ เงินกู้ที่บริษัท สหการวิศวกร จำกัด ได้รับคืน 21.70 ล้านบาท
และดอกเบี้ยรับ 10.38 ล้านบาท

เงินสดใช้ไปในกิจกรรมจัดหาเงินติดลบ 51.72 ล้านบาท สาเหตุหลักคือ
การจ่ายเงินปันผลของบริษัทฯ จำนวน 49.88 ล้านบาท
และการลดลงของเงินเบิกเกินบัญชีและเงินกู้ยืมระยะสั้นจากธนาคาร 12.71 ล้านบาท

ระยะเวลาเก็บหนี้เฉลี่ยของบริษัทฯ และบริษัทย่อย เท่ากับ 50 วัน
อยู่ในช่วงระยะเวลาเก็บหนี้โดยปกติของบริษัทฯ แสดงถึงประสิทธิภาพของการเก็บเงินจากลูกหนี้
ส่วนระยะเวลาชำระหนี้ลดลงจากปีก่อนเล็กน้อยจาก 61 วัน เป็น 56 วัน

บริษัทฯ และบริษัทย่อยมีสภาพคล่อง ณ สิ้นปี 2554 ในระดับสูง
เห็นได้จากระดับเงินสดและรายการเทียบเท่าเงินสดที่สูงถึง 775.61 ล้านบาท
และอัตราส่วนสภาพคล่อง 1.32 เท่า แสดงถึงความเพียงพอของสภาพคล่องที่จะชำระคืนหนี้ระยะสั้น
และความพร้อมในการลงทุนของกลุ่มบริษัท อัตราส่วนสภาพคล่องหมุนเร็วอยู่ที่ระดับ 0.75 เท่า

12.3 ค่าสอบบัญชี

12.3.1 ค่าตอบแทนผู้สอบบัญชี

+-----------------------+-----------------------+----------------------+
|                       | บริษัทผู้สอบบัญชี           | ค่าสอบบัญชี             |
|                       |                       |                      |
|                       |                       | สำหรับรอบปีบัญชี 2554    |
+-----------------------+-----------------------+----------------------+
| บริษัท ทีอาร์ซี คอนสตรัคชั่น  | บริษัท สำนักงาน เอินส์ท    | 840,000 บาท          |
| จำกัด (มหาชน)          | แอนด์ ยัง จำกัด          |                      |
+-----------------------+-----------------------+----------------------+
| บริษัทย่อย:              |                       |                      |
+-----------------------+-----------------------+----------------------+
| บริษัท สหการวิศวกร จำกัด  | บริษัท สำนักงาน เอินส์ท    | 800,000 บาท          |
|                       | แอนด์ ยัง จำกัด          |                      |
+-----------------------+-----------------------+----------------------+
| TRC International     | Simon W.F. Ng & Co.   | 4,060 เหรียญสหรัฐ      |
| Limited               |                       |                      |
|                       | ประเทศฮ่องกง           |                      |
+-----------------------+-----------------------+----------------------+
| TRC Investment        | S.C. Ng Fuk Chong,    | 1,200 เหรียญสหรัฐ      |
| Limited               | FCCA                  |                      |
|                       |                       |                      |
|                       | สาธารณรัฐเมอริเชียส      |                      |
+-----------------------+-----------------------+----------------------+
| TRC & Al-Ghalbi LLC   | Talal Abu-Ghazaleh &  | 3,200 โอมานเรียล      |
|                       | Co.                   |                      |
|                       |                       |                      |
|                       | สาธารณรัฐสุลต่านโอมาน    |                      |
+-----------------------+-----------------------+----------------------+
| TRC Engineering LLC   | Talal Abu-Ghazaleh &  | 2,750 โอมานเรียล      |
|                       | Co.                   |                      |
|                       |                       |                      |
|                       | สาธารณรัฐสุลต่านโอมาน    |                      |
+-----------------------+-----------------------+----------------------+

12.3.1 ค่าบริการอื่น

  ค่าใช้จ่ายในการเดินทางของผู้สอบบัญชีสำหรับการสอบบัญชีปี 2554

-   บริษัท ทีอาร์ซี คอนสตรัคชั่น จำกัด (มหาชน) 10,122 บาท

-   บริษัท สหการวิศวกร จำกัด 2,502 บาท